भाजपा कार्यकारिणी में मीणा समाज का प्रतिनिधित्व नहीं, सौंपा ज्ञापन
मीणा समाज सेवा संगठन ने मुख्यमंत्री के नाम भाजपा जिलाध्यक्ष देवीलाल धाकड़ को सोमवार दोपहर 2.30 बजे भानपुरा कोर्ट परिसर में ज्ञापन सौंपा। मीणा समाज ने भाजपा के प्रति हमेशा सक्रिय रहने के बावजूद भाजपा द्वारा बनाई कार्यकारिणी में समाज के किसी व्यक्ति को दायित्व नहीं मिलने पर रोष व्यक्त किया। जबकि गरोठ उपचुनाव में प्रदेश नेतृत्व के साथ समाज के एक बैठक भानपुरा में हुई थी इसमें समाज से वादा किया था कि जिले में किसी एक मंडल का अध्यक्ष समाज के किसी व्यक्ति को बनाया जाएगा। भाजपा संगठन से समाज ने आग्रह किया समाज के कार्य देखते हुए संगठन में उचित स्थान दें। समाज जिलाध्यक्ष प्रहलाद रावत, अबजीलाल मीणा, ईश्वर मीणा, सुनील रावत सांवरा, गोपाल मीणा, मोहनलाल मीणा, करणसिंह मीणा, दिनेश मीणा, भगवानसिंह मीणा, रामगोपाल मीणा, सहित समाजजन मौजूद थे।
भाजपा जिलाध्यक्ष को ज्ञापन सौंपते मीणा समाज के सदस्य। भास्कर
hin_Deva hin_Deva hin_Deva